laion/Wikipedia-Exotic huggingface dataset:
משפט הפנדה של דובר

משפט הפנדה של דובר (באנגלית: Dover Panda Trial, הידוע גם כ"קיצמילר נגד בית הספר המחוזי של דובר") הוא כינוי למשפט תקדימי שנערך בארצות הברית בשנת 2005 בעניין לימוד תכנון תבוני בשיעורי אבולוציה בכיתה ט' בבתי-ספר ציבוריים. שופט בית המשפט המחוזי במדינת פנסילבניה ג'ון ג'ונס קבע ש"רובן המכריע של הראיות במשפט הוכיחו שתכנון תבוני הוא השקפה דתית, לא יותר מאשר תיוג מחדש של בריאתנות ולא תאוריה מדעית". בית המשפט הורה להוציא את התכנון התבוני מתוכנית הלימודים המדעית, ופסק שלא ניתן ללמד תכנון תבוני כתיאוריה מדעית. כמו כן אסר בית המשפט על בית הספר לפעול באופן שיזלזל או ימעיט בערך התאוריה המדעית של האבולוציה והורה לו לא להתייחס לתאוריות אלטרנטיביות של תכנון תבוני במסגרת שיעורי מדע. בית המשפט לא פסק נגד – ולא שלל – לימוד התכנון התבוני כחלק מתוכנית הלימודים במסגרת לימודי דת. באוקטובר 2004, בית הספר הציבורי של מחוז דובר בפנסילבניה הנחה את מוריו ללמד תכנון תבוני כאלטרנטיבה לתורת האבולוציה. לשם כך היה עליהם להשתמש בספר "אודות פנדות ואנשים" ("Of Pandas and People"). מכאן זכה המשפט לכינויו אשר גם מתייחס למשפט הקופים בטנסי 80 שנה קודם לכן. במשפט הוקראו קטעים מן הספר, בין היתר: "תכנון תבוני משמעו שצורות חיים שונות פרצו לפתע באמצעות ישות תבונית, עם מאפייניהם המוגמרים (already intact): דגים עם קשקשים, ציפורים עם נוצות, מקור, כנפיים וכו'". אחד-עשר הורי תלמידים תבעו את בית-הספר ויוצגו במשפט על ידי המרכז הלאומי לחינוך מדעי, האיגוד האמריקאי לחירויות אזרחיות וארגונים נוספים. התובעים טענו שדברים אלה אינם דוגמה למדע בחיתוליו (Protoscience) אלא אין הם מדע כלל. ההגנה טענה שהדרישה החדשה צנועה, שאין מדובר במדיניות דתית אלא ברצון לקדם חינוך למדע, ש-300 מדענים חתמו על הצהרה שהביולוגים מגזימים בטיעוניהם אודות האבולוציה. כמו כן הוזכר איש פילטדאון (מקרה של זיוף מאובנים במאה ה-19). בין עדי התביעה הופיעו הביולוג קן מילר והפילוסוף רוברט פנוק. בין עדי ההגנה היה הביוכימאי מייקל בהה והסוציולוג סטיב פולר. ביומו האחרון של שלב הטיעונים פנה נציג הנתבעים פטריק גילן לשופט ג'ון ג'ונס ואמר: "היום זה היום הארבעים למשפט והלילה יהיה הלילה הארבעים (ברומזו למספר ימי המבול) ורציתי לדעת אם עשית זאת בכוונה?". ג'ונס ענה: "מר גילן, זה צירוף מקרים מעניין אך זה לא היה מתוך תכנון". אנקדוטה זו שימשה את הסופר מת'יו צ'אפמן ככותרת לספר שכתב אודות המשפט, בשם "40 יום ו-40 לילה". פסק דין אדוארדס נגד אגילארד בריאתנות אבולוציה מפלצת הספגטי המעופפת מדיה וקבצים בנושא משפט הפנדה של דובר בוויקישיתוף מתוך פסק הדין: The overwhelming evidence at trial established that ID is a religious view, a mere re-labeling of creationism, and not a scientific theory https://en.wikisource.org/wiki/Kitzmiller_v._Dover_Area_School_District#E._Application_of_the_Endorsement_Test_to_the_ID_Policy 40 Days and 40 Nights: Darwin, Intelligent Design, God, OxyContin, and Other Oddities on Trial in Pennsylvania Matthew Chapman, 2007
דז'ום

דז'ום (בצרפתית: Djoum) היא עיירה שנמצאת בדרום קמרון. קילומטרים אחדים צפונה מדז'ום נמצאת שמורת החי דג'ה וכ-50 ק"מ דרומה מהעיירה נמצא הגבול של קמרון עם גבון. העיירה נמצאת כ-185 קילומטרים מעיר הבירה יאונדה וכ-173 ק"מ מבירת האזור אבולווה. העירייה ממוקמת על יד הכביש הלאומי N9. הכביש D36 מתחיל דרומית לעיירה. יש מנחת מטוסים ליד העיירה. מדיה וקבצים בנושא דז'ום בוויקישיתוף אתר האינטרנט הרשמי של עיריית דז'ום Djoum (אורכב 16.02.2016 בארכיון Wayback Machine) bei cvuc.cm Djoum (Arrondissement, Cameroon) - Population Statistics, Charts, Map and Location, citypopulation.info Dictionnaire des villages du Dja-et-Lobo, Institut de recherches scientifiques du Cameroun, juin 1965, 103 p. Hubert Ngoumou Mbarga, L'action collective locale et la gestion des forêts communautaires : cas des communautés rurales de Djoum au Sud Cameroun, Université Bordeaux Montaigne, 2014, lire en ligne (thèse de géographie humaine) Site officiel de la ville de Djoum Djoum, sur le site Communes et villes unies du Cameroun (CVUC) Djoum, באתר satellites.pro Mapa de Djoum en גוגל מפות ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
סטרואן רודג'ר

סטרואן רודג'ר (באנגלית: Struan Rodger; נולד ב-18 בספטמבר 1946) הוא שחקן בריטי שהופיע במגוון רחב של תפקידי משנה. ב-1978 הופיע רודג'ר בתפקיד קטן בסרט "רציחות קטנות של אשפי מטבח גדולים", אבל תפקידו החשוב הראשון היה בסרט הקולנוע זוכה האוסקר "מרכבות האש" משנת 1981, בו גילם את דמותו של סנדי מקגראת', החבר ומאמן הריצה של אריק לידל. סרטים נוספים בהם הופיע כוללים את "קשר השתיקה" (1989), "ארבע חתונות ולוויה אחת" (1994), "טירופו של המלך ג'ורג'" (1994), "The Innocent Sleep" (מ-1996) ו"אבק כוכבים" (2007). תפקידו הידוע ביותר הוא בדמות בעלה של ברברה פלין בסדרת הטלוויזיה הבלשית " Chandler & Co". רודג'ר שיחק בתפקיד חוזר בסדרה "רמפול" בדמות מפקח הבילוש בראש (Brush). הוא השחקן שדיבב את "הפנים של בו" בסדרת המדע בדיוני "דוקטור הו" בפרקים "New Earth" ו-"Gridlock". רודג'ר הופיע בתפקידי אורח בפרקים בסדרות טלוויזיה כגון "מיס מארפל", "המפקח מגרה", "רציחות במידסומר", ובסדרה הלימודית לילדים "Look and Read". הוא גילם את הנסיך צ'ארלי היפה בפרק "Through a Glass, Darkly" בסדרה "איש הנצח". ב-2009 הופיע רודג'ר במחזה "The First Domino" בפסטיבל הפרינג' בברייטון. ב-2014 שיחק בתפקיד העורב בעל שלוש העיניים בפרק "The Children" בסדרת הפנטזיה "משחקי הכס". בעונה השישית של הסדרה החליף אותו בתפקיד זה השחקן מקס פון סידוב. ב-2009 השתתף רודג'ר במשחק הווידאו "Wallace and Gromit's Grand Adventures" בתפקיד מונטי מאזל. סטרואן רודג'ר, במסד הנתונים הקולנועיים IMDb (באנגלית) סטרואן רודג'ר, באתר MusicBrainz (באנגלית) סטרואן רודג'ר, באתר Discogs (באנגלית) "Struan Rodger". TV.com. "Chandler & Co". TV.com. "BFI Screenonline: Rumpole of the Bailey (1978-83, 87-92) Credits". www.screenonline.org.uk. "New Earth (2006)". Emily-Ann Elliott (5 במאי 2009). "Bomb survivor writes Brighton play". The Argus. נבדק ב-27 ביולי 2011. {{cite web}}: (עזרה) "IMDB cite..."
המוסד לביטחון תקשורת

המוסד לביטחון התקשורת (באנגלית: Communications Security Establishment; בצרפתית: Centre de la sécurité des télécommunications), שנקרא בעבר ביטחון התקשורת של קנדה (CSEC), הוא גוף לאומי של ממשלת קנדה לקריפטוגרפיה. מנוהל תחת מחלקת ההגנה הלאומית (DND) ואחראי על מודיעין אותות (סיגינט) והגנה על המידע האלקטרוני של ממשלת קנדה ורשתות התקשורת הממשלתיות. המוסד מדווח לשר ההגנה הלאומית, לממשלה ולפרלמנט. הסוכנות בנתה לאחרונה מטה חדש וקמפוס בגודל 84 דונם. המטה החדש ממוקם סמוך למטה שירות הביון הביטחוני הקנדי. ראש המוסד כיום היא שלי ברוס, שמונתה ב-27 ביוני 2018. תחת הסכם UKUSA משנת 1948 המוסד לביטחון התקשורת משתף פעולה עם הסוכנות האמריקאית לביטחון לאומי (NSA), מטה התקשורת הממשלתית (GCHQ), מינהל האותות האוסטרלי (ASD) והלשכה הניו זילנדית לביטחון התקשורת הממשלתית (GCSB). יחד גופים אלה מארצות הברית, בריטניה, ניו זילנד, אוסטרליה והמוסד הקנדי יוצרים את מערכת אשלון, שמסוגלת לפקח על חלק גדול מתעבורת הטלפון, הפקס ותעבורת הנתונים וליירט נתונים אלה. הכוחות הקנדיים אשלון שירות הביון הביטחוני הקנדי (CSIS) המשטרה הרכובה המלכותית הקנדית (RCMP) תחקיר ביטחוני Cray הסוכנות לביטחון לאומי (ארצות הברית) GCHQ (בריטניה) FAPSI (רוסיה) כוח המשימה לאבטחת סייבר (קנדה) המרכז הקנדי לאבטחת סייבר מדיה וקבצים בנושא המוסד לביטחון תקשורת בוויקישיתוף אתר האינטרנט הרשמי של המוסד לביטחון תקשורת אתר האינטרנט הרשמי של שירות הביון הביטחוני הקנדי המוסד לביטחון תקשורת, ברשת החברתית אקס (טוויטר) המוסד לביטחון תקשורת, סרטונים בערוץ היוטיוב http://www.pcl.ca Office of the Prime Minister (27 ביוני 2018). "The Prime Minister announces changes in the senior ranks of the Public Service". נבדק ב-5 ביולי 2018. Shelly Bruce, currently Associate Chief of the Communications Security Establishment, becomes Chief of the Communications Security Establishment, effective immediately. {{cite news}}: (עזרה) Rudner, Martin. (2007). "Canada's Communications Security Establishment, Signals Intelligence and Counter-Terrorism". Intelligence and National Security: 22(4) pp. 473–490
דינורניטיים

דינורניטיים (שם מדעי: Dinornithiformes) המכונים גם עופות המואה הם סדרה נכחדת של עופות ענקיים שחיו בעבר בניו זילנד. אלו היו עופות חסרי יכולת תעופה שהוכחדו בניו זילנד בתחילת המאה ה-16 על ידי המאורים. הגדול שבהם, הדינורמיס היה מבין העופות הגדולים ביותר שחיו אז על פני כדור הארץ, משקלו היה כ-250 קילוגרם וגובהו הגיע לשלושה מטרים. עוף זה נבדל משאר העופות בכך שכלל לא היו לו כנפיים. עופות המואה ניזונו מצמחים, בעיקר עלים, זרדים ופירות. המאורים, שהיו המתיישבים הראשונים בניו זילנד, צדו את עופות המואה ואכלו את בשרם. בנוסף, השתמשו בעצמותיהם לייצור חכות וקרסים, מחטים לאריגת בגדיהם, תכשיטים בהם עיטרו את גופם ועוד. יש המשערים שעוף זה נכחד בעקבות ציד והשמדת היערות, בית המחיה של המואה, בידי המאורים. האויב הטבעי היחיד של העופות הבוגרים, היה עיט האסטי - עיט ענק שהיה כנראה מין הדורס הגדול ביותר מעולם. הוא תפס אותם עם טפריו העצומים ושיסע את איבריהם הפנימיים עד למותם. עופות המואה כללו 9 מינים ב־6 סוגים, 3 משפחות וסדרה אחת: סדרה דינורניטיים (Dinornithiformes) - נכחדה משפחה Dinornithidae סוג דינורניס (Dinornis) מין Dinornis novaezealandiae מין Dinornis robustus משפחה Emeidae סוג ומין יחיד מואה יערית (Anomalopteryx didiformis) סוג ומין יחיד מואה מזרחית (Emeus crassus) סוג ומין יחיד מואה רחבת-מקור (Euryapteryx curtus) סוג פכיאורניס (Pachyornis) מין Pachyornis elephantopus מין Pachyornis geranoides מין Pachyornis australis משפחה Megalapterygidae סוג ומין יחיד מואת הרמה (Megalapteryx didinus) מדיה וקבצים בנושא דינורניטיים בוויקישיתוף דינורניטיים, באתר NCBI (באנגלית) דינורניטיים, באתר האנציקלופדיה של החיים (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
לנגוש

לַ֫נְגּוֹשׁ (בהונגרית: Lángos) הוא מאכל מסורתי בהונגריה ומדינות שכנות שלה, כגון צ'כיה, סלובקיה, וקרואטיה. הוא עשוי בצורת עיגול בצק שטוח על בסיס קמח תפוחי אדמה, מטוגן בשמן עמוק. מוגש בדרך כלל עם ממרח שום, שמנת חמוצה או גבינה מגוררת, ונמכר בעיקר בדוכני רחוב. שמו של המאכל מורכב מהמילה ההונגרית "לאנג" (láng) שפירושה "להבה", מכיוון שבעבר היה נאפה בתנורי לבנים (אנ'), בסמוך ללהבות האש, ואז היה מקובל כתחליף ללחם בארוחות בוקר. מדיה וקבצים בנושא לנגוש בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
הלהיים

הלהיים (בנורדית עתיקה: Helheim) הוא אחד מתשעת העולמות המרכיבים את היקום של המיתולוגיה הנורדית. הלהיים נמצא בתחתית עץ היגדראסיל הנושא עליו את עולמות המיתולוגיה הנורדית. הלהיים משמש כארץ מתים ביחד עם ניפלהיים שמשמש באותו התפקיד, ושניהם מצויים יחדיו בתחתית העץ. לא כל המתים מגיעים להלהיים אלא רק המתים שמתו מזקנה, מחולי או שמתו בקרב אך לא זכו להגיע לוולהאלה. בנוסף מתואר כי אנשים רעים גם כן מגיעים להלהיים במותם. הלהיים מתואר כמקום חשוך, קפוא ומלא ערפל. את הלהיים מקיף נהר גיול (Gjoll) שמונע מן המתים להימלט מן השאול. הלהיים נשלט על ידי הל (Hel), בת הזקונים של לוקי, הל מתוארת כשראשה ופלג גופה העליון הוא של אישה ופלג גופה התחתון הוא של גופה מרקיבה. על הלהיים שומרים מודגוד (Mudgud), השומרת על הגשר מעל נהר הגיול וגרם (Garm), כלב מפלצתי בעל שלושה ראשים המזכיר את קרברוס מן המיתולוגיה היוונית, תפקידו של גרם הוא לקרוע לגזרים במלתעותיו את כל המבקשים להיכנס להלהיים ללא רשותה של הל. מדיה וקבצים בנושא הלהיים בוויקישיתוף אריה סתיו, שירת הצפון, אריה ניר הוצאה לאור בע"מ, 2009; עמ' 36 האדה הפרוזאית, גילבגינינג - "ההטעיה של גילבי", קטע 16 ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
שירות המודיעין הפלילי של קנדה

שירות המודיעין הפלילי של קנדה (CISC; בצרפתית: Service canadien de renseignements criminels) הוא ארגון בין-גופי בקנדה שנועד לתאם ולשתף מודיעין פלילי ומודיעין משטרתי בין כוחות המשטרה השונים במדינה. השירות הוקם בשנת 1970, כשמטהו נמצא באוטווה ולו עוד עשרה סניפים בכל מחוז המציע שירותים מעל 400 רשויות חוק בקנדה. ישנן שלוש רמות של חברות בארגון: רמה 1 היא עבור כוחות משטרה האחראים לאכיפת חוק פדרלי ומחוזי וברשותם יחידה למודיעין פלילי. רמה 2 היא עבור סוכנויות ספציפיות לאכיפת חוק, כמו, הסוכנות לשירותי גבול של קנדה ושירות הטבע. רמה 3 היא עבור משרדים ולהם תפקיד משלימים בתחום אכיפת החוק או סיוע לאכיפת החוק. רמת החברות משתקפת גם במרכז המידע המשטרתי של קנדה יחידות ביון של הסוכנויות החברות מספקות לשכה מחוזית ובה מסד נתונים מקוון ומערכת מידע אוטומטית למודיעין פלילי (ACIIS). הלשכה באוטווה מאחסנת את בסיס הנתונים הלאומי ומנהלת אותו בהתייעצות עם הסוכנויות החברות. מטרת השירות לא רק לתאם שיתוף מידע מעבר לתחומי השיפוט, אלא כדי להקל על חקירות פשע מאורגן ופשיעה חמורה ברחבי קנדה. הלשכה המרכזית מאוישת על ידי עובדי המשטרה הרכובה המלכותית עם אנשי הסוכנויות הבאות: סוכנות שירותי הגבול של קנדה המשטרה הצבאית של הכוחות הקנדיים משטרת מחוז אונטריו שירות משטרת אוטווה המשטרה הרכובה המלכותית שירות משטרת מונטריאול ביטחון קוויבק שירות משטרת טורונטו משטרת ונקובר לשירות יש תוכנית אסטרטגית בהיקף של ארבעה נדבכים. הנדבך הראשון הוא אנשי המודיעין המשטרתי. על פי נדבך זה, מטרת השירות הוא לשפר את המודיעין הפלילי הלאומי באמצעות הפניית משאבים לטיפוח מומחי ביון וציוד כדי למשוך כישרון בתחום המודיעין הפלילי. שנית, השירות נועד לספק תמיכה לאנשי מודיעין על פי הנחיות שניתנו על ידי הנהגת הארגון, על ידי הפיכת הצורך בכלים טכנולוגיים לזמינים עבור אנשי מודיעין בהתבסס על עקרון "הצורך לדעת/הזכות לדעת" ועל ידי כך להקל על ניתוח נתוני מודיעין דרך הכשרת אנשי ניתוח מודיעין, מתודולוגיה ושיטות עבודה מומלצות. הנדבך השני כולל גם הפצת מודיעין מעובד תוך מתן הערכה מודיעינית. הנדבך השלישי הוא "טכנולוגיות המודיעין הפלילי", כלומר תחזוקה של מערכת ACIIS לכריית נתונים, טכנולוגיה ועדכון קבוע של טכנולוגיות חדשות. הנדבך הרביעי והאחרון הוא "תוכנית התקשורת של המודיעין הפלילי", אשר מורכב מתיאום מידע הזורם בין הסוכנויות, כמו גם בין גופי ביון אחרים תוך הקניית אסטרטגיות חשיבה בקנה מידה לאומי אצל אנשי המודיעין הפלילי. השירות גם מפרסם דו"ח שנתי על פעילות הפשע המאורגן בקנדה. אתר האינטרנט הרשמי של שירות המודיעין הפלילי של קנדה ערך זה הוא קצרמר בנושא קנדה. אתם מוזמנים לתרום לוויקיפדיה ולהרחיב אותו.
הלשכה לביטחון התקשורת הממשלתית

הלשכה לביטחון התקשורת הממשלתית (באנגלית: Government Communications Security Bureau, בראשי תיבות GCSB; במאורית: Te Tira Tiaki) הוא מחלקת שירות ציבורי בניו זילנד האחראית לקידום הביטחון הלאומי של ניו זילנד באמצעות איסוף וניתוח מידע מודיעיני. הלשכה הוקמה בשנת 1977 בהוראת ראש הממשלה רוברט מלדון. זו הסוכנות הממשלתית העיקרית למודיעין אותות, ביטחון מידע וקריפטוגרפיה. על פי נתוני האתר הרשמי, הלשכה נועדה לתרום לביטחון הלאומי של ניו זילנד על ידי אספקת: אבטחת מידע ואבטחת סייבר איסוף מודיעין אותות  סיוע אחר לסוכנויות ממשלתיות אחרות בניו זילנד התחנה נפתחה ב-1982, כשהיא מחליפה את מתקן איריראנגי, שליד ואיורו. לדברי פדרציית המדענים האמריקאים (FAS), המתקן הוא חלק מאשלון. קולין הנסון (1977–1988) ריי פארקר (1988–1999) ד"ר וורן טאקר (1999–2006) ברוס פרגוסון (2006–2010) סיימון מרדוק (נובמבר 2010 – פברואר 2011) ג'רי מטפארה (7 בפברואר – 30 ביוני 2011) סיימון מרדוק (1 ביולי – 19 בדצמבר 2011) איאן פלטשר (29 בינואר 2012 – 27 בפברואר 2015) אונה ג'אגוז (28 פברואר 2015 – פברואר 2016) ליסה פונג (פברואר–אפריל 2016) אנדרו המפטון (מאי 2016 – הווה) ג'רי מטפארה מונה על ידי ראש הממשלה ג'ון קי ב-26 באוגוסט 2010 והחל לכהן בפועל מ-7 פברואר 2011. ב-8 במרץ 2011 מטפארה הוכרז בתור המושל הכללי הבא. הוא המשיך להכן כמנהל עד יוני 2011. איאן פלטשר (שמונה לחמש שנים) הודיע במפתיע על התפטרותו מסיבות משפחתיות בינואר 2015, כאשר מונה לו ממלא מקום עד לסוף החודש. שירות הביון והביטחון של ניו זילנד המוסד לביטחון תקשורת הסוכנות לביטחון לאומי מטה התקשורת הממשלתית מדיה וקבצים בנושא הלשכה לביטחון התקשורת הממשלתית בוויקישיתוף אתר האינטרנט הרשמי של הלשכה לביטחון התקשורת הממשלתית הלשכה לביטחון התקשורת הממשלתית, ברשת החברתית LinkedIn "Our work". נבדק ב-10 באוקטובר 2015. {{cite web}}: (עזרה) "Secret Power – Press and Praise". euronet.nl. נבדק ב-10 באוקטובר 2015. {{cite web}}: (עזרה) "Chapter Two: Hooked up to the spy network: The UKUSA system". fas.org. נבדק ב-10 באוקטובר 2015. {{cite web}}: (עזרה) "Acting spy boss named". National Business Review. 28 ביוני 2011. {{cite news}}: (עזרה) Fisher, David (17 באוקטובר 2012). "Dotcom: Spy agency knew status earlier". The New Zealand Herald. {{cite news}}: (עזרה) "GCSB Director to Step Down". beehive.govt.nz. נבדק ב-10 באוקטובר 2015. {{cite web}}: (עזרה) "The trailblazing women who guard our security", 8 May 2015, ADLSI "Appointment of GCSB Acting Director". beehive.govt.nz. נבדק ב-10 באוקטובר 2015. {{cite web}}: (עזרה) "Extended term for Acting GCSB Director". beehive.govt.nz. נבדק ב-10 באוקטובר 2015. {{cite web}}: (עזרה) "New Zealand spy chief Ian Fletcher quits". Stuff (Fairfax). 13 בינואר 2015. {{cite web}}: (עזרה)
אלפונס, נסיך בוואריה

אלפונס, נסיך בוואריה (בגרמנית: Alfons Prinz von Bayern‏; 24 בינואר 1862 – 8 בינואר 1933) היה חבר בבית ויטלסבאך המלכותי של בוואריה וגנרל חיל הפרשים. אלפונס נולד ב-24 בינואר 1862 במינכן, בוואריה, והוא היה הבן השני של אדלברט, נסיך בוואריה, בנו של לודוויג הראשון, מלך בוואריה, ואשתו אמליה פיליפינה, נסיכת ספרד, בתם של האינפנטה פרנסיסקו דה פאולה מספרד ולואיזה קרלוטה, נסיכת שתי הסיציליות. בשנת 1880 התגייס אלפונס לצבא הבווארי, ובשנת 1892 הפך למפקד רגימנט הפרשים הכבד הבווארי ה-1 (קרל תאודור, נסיך בוואריה). בשנת 1899 הוא הועלה לדרגת גנרל-מיור ומונה למפקד חטיבת הפרשים הבווארית ה-1, ובשנת 1905 הוא הועלה לדרגת גנרל חיל הפרשים. באותה שנה הוא פרש מהצבא, וב-8 בינואר 1933 הוא מת במינכן. ב-15 באפריל 1891 התחתן אלפונס בארמון נימפנבורג במינכן, בוואריה, עם לואיז, נסיכת אורליאן, בתם של הנסיך פרדיננד, דוכס אלנסון ואת סופיה שרלוטה, נסיכת בוואריה, ממנה נולדו לו שני ילדים: יוזף קלמנס, נסיך בוואריה (1902–1990) אליזבת מריה, נסיכת בוואריה (1913–2005) מדיה וקבצים בנושא אלפונס, נסיך בוואריה בוויקישיתוף
דלקת דרכי השתן התחתונות בחתול

דלקת דרכי השתן התחתונות בחתול היא מחלה נפוצה בקרב חתולים בוגרים. המחלה מתבטאת בבעיות שונות בדרכי השתן העלולות להוביל לחסימתה המוחלטת של מערכת השתן, אשר מובילה למוות אם אינה מטופלת כראוי. הדלקת יכולה לקרות לשני המינים, אך היא יותר מסוכנת אצל זכרים מכיוון שצינור השופכה שלהם ארוך וצר יותר ולכן נוטה יותר להיסתם. לחתול שחלה בדלקת יש סיכויים גבוהים לחלות בה שוב. גחינה ממושכת ומאמצים גדולים להשתין ביקורים תכופים בארגז החול או סירוב לעזוב את האזור שלו השתנה מחוץ לארגז החול הטלת כמות קטנה של שתן בכל ניסיון דם בשתן יללות, צרחות ושאר קולות חתולים זכרים עלולים לסבול מחסימה מוחלטת של צינור השופכה, המובילה להתנפחות של שלפוחית השתן עד כדי כאב. לאחר מספר שעות מתרחש כישלון כלייתי, המוביל לאורמיה (זיהום הדם בשתנן). חתול זכר עשוי לדחוף החוצה את הפין שלו. החתול עשוי להתבודד, להפסיק לאכול ולשתות ולהקיא. אחר כך הוא נעשה תשוש ומתעלף עקב הצטברות רעלנים בדמו. זהו מצב חירום שמוביל למוות אם אינו מטופל על ידי וטרינר. מצבים המובילים לדלקת בשלפוחית השתן או ללחץ על צינור השופכה עשויים להוביל למחלה. בין מצבים אלה: טראומה לחץ פסיכולוגי עיוות מולד של מערכת השתן גביש סטרוביט - החומר הנפוץ ביותר שגורם לחסימת צינור השופכה אבנים בכליות או בשלפוחית השתן - מסטרוביט או ממינרלים אחרים היווצרות "פקק" מליחה או מתאי דם בעיות נוירולוגיות התייבשות משקל-יתר זיהום דלקתי גידול הימנעות מכוונת מהשתנה - התנהגות שכיחה אצל חתולים שאין להם מקום מתאים להטיל בו שתן המחלה יכולה לנבוע גם משילוב של גורמים אלה. דיאטה של מזון יבש עם רמות גבוהות של מגנזיום או מינרלים אחרים וערך הגבה גבוה, בשילוב עם צריכה בלתי מספקת של מים, עשויה להוביל להיווצרות משקעים בדרכי השתן התחתונות. עם זאת, גורמים אלה משפיעים בצורות שונות על כל חתול. רוב החתולים יכולים לעמוד בדיאטה של מזון יבש, בלי לחלות בדרכי השתן. בשופכה חסומה יש לטפל באופן מיידי. יש להסיר את ה"פקק" ולרוקן את השלפוחית. עיסוי עדין של הפין עשוי לפתוח את החסימה, ולעיתים צריך להשתמש בצנתר לריקון השלפוחית. כדי לרפא את הזיהום הדמי מבצעים בחתול עירוי. אחרי כן מתחילים לעיתים בטיפול אנטיביוטי ובדיאטה מיוחדת הכוללת מזון דל במגנזיום ורמת חומציות גבוהה יותר. לעיתים נדרש ניתוח לחתולים עם נטייה לחסימה, בו מתוקנים מומים במערכת השתן. במקרים חמורים הניתוח עשוי לכלול הסרה של הפין. מדיה וקבצים בנושא דלקת דרכי השתן התחתונות בחתול בוויקישיתוף
דורותי דל

דורותי דל (באנגלית: Dorothy Dell;‏ 30 בינואר 1915 - 8 ביוני 1934) הייתה שחקנית אמריקאית שנהרגה בתאונת דרכים, בגיל 19. דל נולדה במדינת מיסיסיפי ובגיל שלוש עשרה עברה עם הוריה לניו אורלינס, היא רצתה בתחילה להיות זמרת והתגלתה על ידי המלחין ווסלי לורד, מיד לאחר מכן היא חתמה חוזה בהפקת רדיו. בגיל חמש עשרה זכתה בתואר "מיס ניו אורלינס", אחר כך השתתפה בתחרות היופי הבינלאומית שנערכה בטקסס שם הוכתרה כמיס תבל. לאחר ההצלחה בתחרויות אלו היא לקחה חלק במופעי וודוויל. ב-1931 עברה לניו יורק ולילה אחד גילה אותה פלורנץ זיגפלד והזמין אותה לבוא להופיע בברודוויי, שם לקחה חלק במופעים, ב-1933 עברה להוליווד וחתמה חוזה סרטי פרמאונט, הופעתה הקולנועית הראשונה הייתה בסרט "Wharf Angel", הסרט זכה להצלחה ומשחקה זכה לביקורות משבחות, ב-1934 שיחקה בסרט "מיס מארקר הקטנה", ב-1934 גם שיחקה בסרט "Shoot the Works" דבר שהוביל להשוואות בינה לבין מיי וסט. ב-8 ביוני 1934 נהרגה בתאונת דרכים. מדיה וקבצים בנושא דורותי דל בוויקישיתוף דורותי דל, במסד הנתונים הקולנועיים IMDb (באנגלית) דורותי דל, באתר AllMovie (באנגלית) דורותי דל, במסד הנתונים הקולנועיים KinoPoisk (ברוסית) דורותי דל, באתר Discogs (באנגלית) Dorothy Dell, Star of Little Miss Marker (1934), Gone at Just 19, Immortal Ephemera, ‏2012-03-09 (באנגלית) Starrlight: Dorothy Dell, www.emol.org דורותי דל, באתר "Find a Grave" (באנגלית)
מיס הוואין טרופיק

מיס הוואין טרופיק היא תחרות יופי ודוגמנות בגדי ים המאורגנת על ידי מותג קרם ההגנה "הוואין טרופיק" (אנ'). התחרות אורגנה לראשונה ב-1984 על מנת למצוא דוגמנית בית לחברה, ומתמודדות רבות בתחרות הפכו לאחריה לדוגמניות מובילות. ב-2008 נערך אירוע ספיישל לכבוד 25 שנה לתחרות.[1] בשנת 2010 נערכה התחרות בפעם האחרונה. בין משתתפות התחרות היו אנה אנקה וקינגה קסוזסור (מיס הונגריה 1990). נציגות מישראל לקחו חלק בתחרות, ואורגנה תחרות יופי בישראל, "מיס הוואין טרופיק ישראל", בה הזוכה נשלחה לייצג את ישראל בתחרות העולמית. הדוגמנית חניתה צנטנר הדריכה את המתמודדות על הופעה במסלול הדוגמנות.[2][3] 1989-עינת זמורה[4][5] 1991-אפרת רותם[6] (אורכב 21.08.2016 בארכיון Wayback Machine) 2005-ויקה פינקלשטיין[7] רשימת זוכות(הקישור אינו פעיל)
האווי מנדל

האוורד מייקל מנדל (באנגלית: Howard Michael Mandel; נולד ב-29 בנובמבר 1955) הוא קומיקאי, שחקן ומגיש טלוויזיה יהודי-קנדי. משנת 1982 עד שנת 1988 כיכב בסדרת הדרמה האמריקאית "St. Elsewhere". מינואר 2010 משמש שופט בתוכנית המציאות America's Got Talent. ומאז 2022 הוא הנחה את Canada's Got Talent. הוא הנחה את תוכנית המשחקים Deal or No Deal של רשת NBC האמריקאית ומאוחר יותר CNBC, כמו גם את מקביליתה של התוכנית הקנדית-אנגלית. ובשנת 2022, הוא החל להנחות את העונה הראשונה של תוכנית המשחק Bullsh*t the Game Show של נטפליקס. מנדל נולד וגדל בשכונת ווילודייל שבטורונטו, אונטריו. אבותיו היגרו ממזרח אירופה. אביו היה יצרן תאורה וסוכן נדל"ן. בנעוריו סולק מהתיכון בו למד בעקבות חיקוי של אחד מאנשי הצוות והעסקת חברת בנייה על מנת להרחיב חלק מהתיכון. לאחר מכן, הוא עבד במכירת שטיחים. מנדל החל את קריירת הסטנד-אפ שלו במועדון הקומדיה יוק יוק בטורונטו, שם זכה להצלחה גדולה. ב-2004 שיחק בסרט הקנדי "קראון הייטס" המביים את המהומות שפרצו בשכונת קראון הייטס ב-19 באוגוסט 1991. מדיה וקבצים בנושא האווי מנדל בוויקישיתוף האווי מנדל, ברשת החברתית פייסבוק האווי מנדל, ברשת החברתית אקס (טוויטר) האווי מנדל, ברשת החברתית אינסטגרם האווי מנדל, ברשת החברתית טיקטוק האווי מנדל, במסד הנתונים הקולנועיים IMDb (באנגלית) האווי מנדל, באתר MusicBrainz (באנגלית) האווי מנדל, באתר Discogs (באנגלית) האווי מנדל, באתר Songkick (באנגלית)
חולדה סוחרת מדברית

חולדה סוחרת מדברית (שם מדעי: Neotoma lepida) הוא מין של מכרסם מדברי מהסוג חולדה סוחרת שבמשפחת האוגריים. חולדה זו חיה במחילות במדבריות של מערב אמריקה הצפונית. החולדה קטנה יחסית לבני סוגה באורך 28–39 ס"מ ואורך הזנב 12–20 ס"מ ומשקלה מגיע ל-122–350 גרם כשהזכרים גדולים לעיתים הרבה יותר מהנקבות. החולדה משתנה בצבעה בין אפור-בהיר עד לקינמון ואף שחור. הם בעלי זנב שעיר כהה יותר מהגוף ובעלי אוזניים וחרטום ארוכים יחסית. התפוצה של החולדה משתרעת מדרום-מזרח אורגון עד דרום-מערב איידהו, דרומה לנבאדה, מערב יוטה וקליפורניה בארצות הברית, ועד לבאחה קליפורניה וסונורה שבמקסיקו. החולדה מצויה בין אזורי סלעים על גבעות מדבריות עד גובה 2,500 מ' המכוסות בקקטוסים או בצמחי יוקה. החולדה מצויה רוב זמנה במחילות ויוצאת לחפש מזון בלילה. היא ניזונה משעועית, עלי ערער ועצי Prosopis ומעלי קקטוסים ומגוונת בצמחייה עשבונית כמו לראה משולשת, דרדרים וכוסמת. היא ניזונה גם מזרעים, פרחים, פירות שונים וצנוברים. התזונה שלה כמעט לגמרי צמחונית. החולדה נטרפת בידי ינשופיים, נצים, נחשים, קויוטים ויונקים טורפים נוספים. מדיה וקבצים בנושא חולדה סוחרת מדברית בוויקישיתוף חולדה סוחרת מדברית, באתר ITIS (באנגלית) חולדה סוחרת מדברית, באתר NCBI (באנגלית) חולדה סוחרת מדברית, באתר Animal Diversity Web (באנגלית) חולדה סוחרת מדברית, באתר האנציקלופדיה של החיים (באנגלית) חולדה סוחרת מדברית, באתר GBIF (באנגלית) חולדה סוחרת מדברית באתר הרשימה האדומה של IUCN